Արավուս

Արավուս, գյուղ Հայաստանի Սյունիքի մարզի Տեղ համայնքում՝ հայ-ադրբեջանական շփման գծի հարևանությամբ։ Անուն Գյուղի պաշտոնական անունը Արավուս է։ Աշխարհագրություն Հեռավորությունը Սյունիքի մարզի մարզկենտրոն Կապան քաղաքից կազմում է մոտ 103 կմ, իսկ Գորիս քաղաքից հեռու է մոտ 12 կմ դեպի հյուսիս-արևելք, Գորիս-Ստեփանակերտ մայրուղու ձախ կողմում։ Ծովի մակարդակից բարձր է 1350-1390 մ։ Պատմություն Ցարական Ռուսաստանի ժամանակաշրջանում ներառված է եղել Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Խորհրդային Հայաստանի Զանգեզուրի գավառի, իսկ 1930 թվականից՝ Գորիսի շրջանի։ Գյուղում 1933 թվականին կազմավորվել է կոլտնտեսություն, որը լուծարվել է 1991 թվականին, նախկինում ընդգրկված էր Տեղի գյուղխորհրդի կազմում, տարանջատվել է 1991 թվականին։ 1995 թվականից մտնում է Հայաստանի Սյունիքի մարզի մեջ, 2016 թվականից մաս է կազմում խոշորացված Տեղ համայնքի։ Պատմամշակութային կառույցներ Բնակչություն Համաձայն 2011 թվականին Հայաստանում անցկացված մարդահամարի արդյունքների՝ Արավուսի բնակչությունը կազմել է 171 մարդ։ Գյուղը մշտապես բնակեցված է եղել հայերով, որոնց մի նասի նախնիներն 18-րդ դարում այստեղ են եկել Արցախի Արավուս (Քարագլուխ) գյուղից։ Ստորև ներկայացված է Արավուս գյուղի բնակչության թվային փոփոխությունն ըստ տարիների. Տնտեսություն Բնակչությունը զբաղվում է անասնաբուծությամբ և դաշտավարությամբ։ Ծանոթագրություններ Արտաքին հղումներ Էջը Սյունիքի մարզպետարանի կայքում Արխիվացված 2012-04-16 Wayback Machine